stanford-oval/wikipedia huggingface dataset:
אדלתריום

| אדלתריום> תקופה |
| --- | --- |
קרטיקון עליון 70–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: Gondwanatheria
משפחה:: Adalatheriidae
סוג:: אדלתריום
מין:: Adalatherium hui
שם מדעי
 Adalatherium ‏Krause, 2020

אדלתריום (שם מדעי: Adalatherium; מילולית: "חיה מטורפת") הוא סוג נכחד של יונק קדום שהתקיים במשך הקרטיקון העליון במדגסקר של המאסטריכט, לפני 70 עד 66 מיליון שנה מזמננו, עד שנכחד עם הכחדת הקרטיקון.
יונק זה היה שייך לקבוצה הקדומה תרימורפה (אנ') והוא התגלה בממצאי מאובנים בתצורות מיוארנו (אנ') שבצפון-מערב מדגסקר, בה התגלה שלד כמעט שלם של פרט חצי-בוגר. הוא תואר למדע ב-2020 בידי החוקר David W. Krause וצוותו. הסוג הכיל מין בודד - Adalatherium hui.
במראהו היה זה יונק מוזר ומגושם מעט, דומה לרפנומאמוס או לוינטנה (אנ') והייתה לו גולגולת גדולה באורך 8.4 ס"מ ומשקלו מוערך ב-1.775 עד 5.218 ק"ג בקירוב. ייתכן שדמה מעט לגירית באורח חייו ואולי היה אוכל כל מתחפר. השלד שתואר ממנו היה השלם ביותר מכל היונקים של חצי הכדור הדרומי של המזוזואיקון.
הערות שוליים

↑  Krause, David W.; Hoffmann, Simone; Hu, Yaoming; Wible, John R.; Rougier, Guillermo W.; Kirk, E. Christopher; Groenke, Joseph R.; Rogers, Raymond R.; Rossie, James B.; Schultz, Julia A.; Evans, Alistair R. (2020-04-29). "Skeleton of a Cretaceous mammal from Madagascar reflects long-term insularity". Nature. 581 (7809): 421–427. doi:10.1038/s41586-020-2234-8. ISSN 1476-4687. PMID 32461642. S2CID 216650606.
אדגר פויכטינגר

| --- | --- |

 לידה:  9 בנובמבר 1894 מץ, האימפריה הגרמנית האימפריה הגרמנית
 פטירה:  21 בינואר 1960 (בגיל 65) ברלין, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1914–1945 (כ־31 שנים)
 דרגה:   גנרל לוטננט (ורמאכט)
 תפקידים בשירות
 מפקד דיוויזיית הפאנצר ה-21
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בכסף
 
אדגר פויכטינגר (בגרמנית: Edgar Feuchtinger;‏ 9 בנובמבר 1894 – 21 בינואר 1960) היה מפקד בכיר בורמאכט שפיקד על כוחות במלחמת העולם השנייה.
ביוגרפיה > קריירה מוקדמת

פויכטינגר נולד ב-9 בנובמבר 1894 במץ, שהשתייכה לאימפריה הגרמנית. עם פרוץ מלחמת העולם הראשונה התגייס פויכטינגר לצבא הגרמני הקיסרי, והצטרף לרגימנט הארטילריה ה-14, עמו לחם במהלך המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה הצטרף פויכטינגר לרייכסווהר, ומילא בו תפקידי פיקוד ומטה. ב-26 בדצמבר 1937 הוא מונה למפקד הגדוד ה-3 ברגימנט הארטילריה ה-26, וב-1 באוגוסט 1938 הוא הועלה לדרגת אוברסט לוטננט.
ביוגרפיה > לאחר המלחמה

בשנת 1946 שוחרר פויכטינגר מהשבי, ובשנת 1953 הוא החל למסור מידע לידי ברית המועצות על הכוחות האמריקניים בגרמניה המערבית, והמשיך בכך עד מותו ב-21 בינואר 1960.
הערות שוליים

↑  Harrison, עמ' 332
↑  טנקי שרמן מצוידים בתותח 17 ליטראות.
↑  הייסטינגס, עמ' 80
איה

ערך זה עוסק בעוף דורס. אם התכוונתם למשמעות אחרת, ראו .
| איה |
| --- | --- |
 איה מצויצת
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: איות
סוג:: איה
שם מדעי
 Pernis ‏קיווייה, 1816

איה (שם מדעי: Pernis) היא סוג עוף דורס ממשפחת הנציים.
הסוג כולל את המינים להלן:
איית צרעים (Pernis apivorus) - חורפת מצויה בישראל.
איה מצויצת או איה מזרחית (Pernis ptilorhyncus) - עוף מזדמן בישראל.
איה מפוספסת (Pernis celebensis) - בית הגידול הטבעי הוא באזורים טרופיים וסובטרופיים. נפוצה ביערות לחים באינדונזיה ובפיליפינים.
איה פיליפינית (Pernis steerei)
איית צרעים ואיה מצויצת הן עופות נודדים.
אורנה בורדמן

| --- | --- |
אין תמונה חופשית
 לידה:  1959 (בת 65 בערך) אילת, ישראל 
 מדינה:  ישראל 
 שפות היצירה:  עברית 
 סוגה:  רומן היסטורי 
 www.ornaburdman.com
 
אורנה בורדמן (נולדה ב-1959) היא סופרת ישראלית.
קורות חייה

בורדמן נולדה באילת למשפחה מסורתית ולמדה בבתי ספר חילוני בעיר. שנתיים לאחר סיום שירותה הצבאי, בהם התגוררה בתל אביב, חזרה בתשובה ועברה לגור בירושלים.
על ילדותה מספרת בורדמן כי בשל ליקויי למידה, התקשתה לקרוא ספרים עד גיל שמונה עשרה שאז באופן בלתי מובן החלה לקרוא. למרות זאת, במשך השנים בורדמן כתבה מספר רומנים.
את ספרה הראשון "בודדה במערכה" שלחה למספר הוצאות ספרים שדחו אותו כולם. לאחר שש שנים שכתב היד שהה במגירה, בורדמן הביאה את כתב היד לבת שירות ששירתה ביישוב מגוריה כדי שתקרא אותו, וזו העבירה את הספר לבתו של מנכ"ל הוצאת ידיעות ספרים מבלי שקראה אותו - וכך הוא זכה לפרסום.
בורדמן כותבת רומנים היסטוריים המיועדים למגזר הדתי לאומי. על ספריה זכתה בפרס הספריות הציבוריות לישראל.
בורדמן נשואה ואם לשישה. היא מתגוררת במעלה חבר שם היא משמשת כבלנית וחברה בצוות חירום יישובי (צח"י).
ספריה

בודדה במערכה (ידיעות ספרים, ה'תשס"ח)
היינו כחולמים (ידיעות ספרים, ה'תש"ע)
מלכה בעל כורחה (ידיעות ספרים, ה'תשע"א)
פסיעות בחול (ידיעות ספרים, ה'תשע"ג)
רואים רחוק (ידיעות ספרים, ה'תשע"ה)
מפגש עם עצמי (דברי שיר, ה'תשפ"א)
הערות שוליים

↑  בסימן קריאה - בגליון השבוע, באתר ערוץ 7
↑  הסופרת שכובשת את בני הנוער, באתר ערוץ 7
↑  סופרים קוראים (2013-01-10), "סופרים קוראים" - אורנה בורדמן, נבדק ב-2019-04-09
↑  שרון רוטר, רומן נקי: סיפור אהבה עם איסור נגיעה, באתר ynet, 14 בינואר 2014
1 2  "עניין אישי" עם הסופרת אורנה בורדמן - בגליון השבוע (עמוד 2), באתר ערוץ 7
| --- | --- |
בקרת זהויות :  NLI: 987007296962205171  LCCN: n2009036277  VIAF: 90432974   WorldCat (עם VIAF): 90432974 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אילינוי (נהר)

| --- | --- |
נהר אילינוי משמורת סטארבד רוק
נהר אילינוי משמורת סטארבד רוק
 מידע כללי
 אורך:  439 ק"מ
 ספיקה ממוצעת:  657 מ"ק לשנייה
 אגן ניקוז:  72,701 קמ"ר
 מוצא:  נקודת מפגש נהר קנקקי ונהר דה פליינס
 גובה מוצא הנהר:  154 מטרים
 יובלים:  Fox River, Vermilion River, Mazon River, Little Vermilion River, Kickapoo Creek, נהר דפליינס, Macoupin Creek, Big Bureau Creek, סנגמון, Mackinaw River, La Moine River, ספון, Kankakee River 
 שפך:  נהר המיסיסיפי
 מדינות באגן הניקוז:  אילינוי, אינדיאנה, ויסקונסין
 אגן הניקוז של נהר אילינוי
 
נהר אילינוי (באנגלית: Illinois River) הוא יובל מרכזי של נהר המיסיסיפי במדינת אילינוי ואורכו כ-439 קילומטרים. חלק ניכר ממקורות המים במרכז אילינוי מתנקזים לנהר. הנהר היה בעל חשיבות רבה לילידים בצפון יבשת אמריקה ולסוחרים הצרפתים כנתיב התחבורה הימית המרכזי המקשר בין הימות הגדולות למיסיסיפי. ההתיישבויות הצרפתיות לאורך הנהר היו ללב האזור המוכר כארץ אילינוי. לאחר הקמת תעלת אילינוי ומישיגן ותעלת הנפין במאה ה-19 גברה חשיבות הנהר כנתיב מסחרי.
ראו גם

נתיב המים אילינוי
הערות שוליים

↑  Super User, Spirit of Peoria - Illinois River Facts, spiritofpeoria.com (באנגלית)
| --- | --- |
בקרת זהויות :  NLI: 987007538395305171  GND: 4427400-2  LCCN: sh85064322  NARA: 10038795  SUDOC: 028581954  VIAF: 240072725   WorldCat (עם VIAF): 240072725 
ערך זה הוא קצרמרבנושא גאוגרפיה של ארצות הברית ובנושא נהרות ונחלים. אתם מוזמנים לתרום לוויקיפדיה ו.
אדואר פיליפונה

| --- | --- |
אין תמונה חופשית
 לידה:  1999 (בן 25 בערך) צרפת 
 פרופיל ב-IMDb
 
אדואר פיליפונה (בצרפתית: Edouard Philipponnat נולד ב-1999) הוא שחקן קולנוע וטלוויזיה צרפתי-פיני.
ביוגרפיה

פיליפונה נולד בצרפת בשנת 1999 וגדל עם אחיו הגדול במונקו ובפינלנד. אביו הוא קצין לגיון הזרים הצרפתי לשעבר ודיפלומט בנסיכות מונקו, ואמו מרפאה הוליסטית. פיליפונה למד בשווייץ, בתוכנית לימודים בינלאומית. הוא דובר חמש שפות (פינית, שוודית, אנגלית, צרפתית וספרדית). בשעות הפנאי מנגן בפסנתר, תופים ושר. התשוקה של פיליפונה למשחק החלה בגיל 13, כשהוא ואביו הגיעו לטיול "אב ובנו" בלוס אנג'לס. שם קיבל את שיעור המשחק הראשון שלו.
קריירה

הוא החל לעשות אודישן לסרטים באותה שנה ולוהק לתפקיד סלאן צעיר ב- Dragonheart 3: The Sorcerer's Curse, סרט משנת 2015. מאז, השתתף בכמה פרויקטים הכוללים הכנה אינטנסיבית, כולל לימוד איטלקית תוך מספר שבועות. הפרויקט האחרון שלו הוא התפקיד הראשי במותחן "הרץ".
בשנת 2023 גילם את אלכסנדר הראשון, נסיך רוסיה בסרט נפוליאון.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2015 | Dragonheart 3: The Sorcerer's Curse | אדוארד סקוואייר | סרט היישר לווידאו |
| 2016 | סופיה | פרנצ'סקו | מיני סדרה, שני פרקים |
| 2017 | Dragonheart: Battle for the Heartfire | טומי | סרט קולנוע |
| 2017 | מה קרה ליום שני? | הארי | סרט קולנוע, ללא קרדיט |
| 2019 | Bad Impulse | תלמיד תיכון | סרט קולנוע |
| 2020 | Dragonheart: Vengeance | איגור | סרט היישר לווידאו |
| 2020 | The Runner | איידן | סרט קולנוע |
| 2021 | בית גוצ'י | וולטר | סרט קולנוע |
| 2023 | נפוליאון | אלכסנדר הראשון, קיסר רוסיה | סרט קולנוע |
| טרם פורסם | Get Lost | ויליאם | סרט קולנוע |
הערות שוליים

↑  Yitzi Weiner, Rising Star Edouard Philipponnat: “Being able to see yourself and your culture represented and allowing yourself to see through the lens of others is a step towards equality”, Authority Magazine, ‏5 באוקטובר 2019
↑  EDOUARD PHILIPPONNAT, Spirit And Flesh Magazine, ‏4 בספטמבר 2019
אומניאום

אומניאום (מלטינית: omnium; של כולם, שייך לכולם) הוא אירוע בענף מרוץ אופני מסלול. היסטורית לאומניאום היו פורמטים מגוונים אך בשנים האחרונות מרוצי כביש אימצו גם הם את המונח לתיאור מרוצי רב-יומיים הכוללים את שלושת אירועי המרוץ העיקריים בכביש (מרוץ נגד השעון, מרוץ המוני וקריטריום).
היסטוריה

האומניאום הוחזר לאליפות העולם בפורמט של חמישה מרוצי מסלול לגברים בשנת 2007 ולנשים בשנת 2009. בשנת 2010 שונה האומניאום על ידי ה-UCI כדי לכלול את מרוץ ההדחה, והמרחקים של האירועים הוארכו כדי להיטיב עם רוכבי הסיבולת.
האומניאום החליף את מרוץ המרדף האישי ואת מרוץ הנקודות במשחקים האולימפיים החל מאולימפיאדת 2012. השינוי זכה לביקורת מצד רוכבת האופניים רבקה רומרו, שנותרה ללא יכולת להגן על תוארה האולימפי.
אומניאום נוכחי

מיוני 2014 ועד סוף 2016, האומניאום כפי שהוגדר על ידי האיגוד הבין-לאומי לאופניים (UCI) כלל את ששת האירועים הבאים שנערכו על פני יומיים:
מרוץ מעקב (Scratch race)
מרוץ מרדף אישי (Individual pursuit) - 4,000 מטר לגברים מקצועיים, 3,000 מטר לנערים מקצועיים ולנשים מקצועיות, ו-2,000 מטר לנערות.
מרוץ הדחה (Elimination race)
מרוץ נגד השעון (Time trial) - 1 ק"מ לגברים, 500 מטר לנשים.
מרוץ הקפה מעופפת נגד השעון (Flying lap)
מרוץ נקודות (Points race) - 40 ק"מ לגברים מקצועיים, 25 ק"מ לנשים מקצועיות, 25 ק"מ לנערים, 20 ק"מ לנערות.
במהלך חמשת האירועים הראשונים, כל מנצח זכה ב-40 נקודות, כל מקום שני ב-38 נקודות, כל מקום שלישי ב-36 נקודות, וכן הלאה. רוכבים המדורגים במקום ה-21 ומטה זכו כל אחד בנקודה אחת. במרוץ הנקודות, הרוכבים מוסיפים ומאבדים נקודות מהסך הכללי שלהם בהתאם להקפות שנצברו ואבדו, ולנקודות שנצברו במאוצים.
לאחר עונת 2016, שלושת האירועים המבוססים על זמן – מרוץ הספרינט נגד השעון, מרוץ ההקפה המעופפת ומרדף אישי – הוסרו מהאומניאום, מרוץ טמפו נוסף, והאירוע קוצר ליום אחד. מרוץ הנקודות נשאר בפורמט הסופי עם שינויים קלים.
מרוץ מעקב (Scratch race):
10 ק"מ לגברים מקצועיים
7.5 ק"מ לנשים מקצועיות ולנערים
5 ק"מ לנערות
מרוץ טמפו (Tempo race):
10 ק"מ לגברים מקצועיים
7.5 ק"מ לנשים מקצועיות ולנערים
5 ק"מ לנערות
מרוץ הדחה (Elimination race):
2 הקפות לכל מאוץ על מסלולים של 250 מטר
מרוץ נקודות (Points race):
25 ק"מ לגברים מקצועיים
20 ק"מ לנשים מקצועיות ולנערים
15 ק"מ לנערות
המנצח באומניאום הוא הרוכב שצבר את סך הנקודות הגבוה ביותר. במקרה של שוויון בדירוג הסופי, המקומות במאוץ הסופי של האירוע האחרון, מרוץ הנקודות, יקבעו את השובר שוויון. רוכב חייב להשלים כל אירוע באומניאום, אחרת הוא מדורג אחרון.
אומניאום נוכחי > פארה אומניאום

פרה-אומניאום (Para Omnium) ברכיבת מסלול לפרה-ספורטאים הוצג בשנת 2020, והוא כולל ארבעה אירועים:
הקפה מעופפת של 200 מטר
מרוץ נגד השעון – 1 ק"מ או 500 מטר
מרדף אישי
מרוץ מעקב (Scratch race)
האירועים האישיים, למעט ההקפה המעופפת של 200 מטר, עשויים להיערך כחלק מאירועים עצמאיים, כאשר רק משתתפי האומניאום זכאים לנקודות אומניאום. הנקודות מוענקות בצורה דומה לחמשת האירועים הראשונים באומניאום הרגיל.
אומניום מרוצי כביש

אומניום במרוץ כביש מורכב ממרוץ נגד השעון, קריטריום ומרוץ כביש בהזנקה המונית – בדרך כלל נערך במהלך סוף שבוע או תקופה של 2–3 ימים. נקודות מוענקות לגומרים במקומות הראשונים בכל אירוע ומצטברות בסוף האירוע. המנצח הכולל נקבע על בסיס מספר הנקודות שנצברו. לעיתים קרובות, המארגנים קובעים שעל הרוכבים להשלים כל אירוע כדי להיות זכאים לפרס הכולל.
הערות שוליים

↑  Birnie, Lionel (17 בדצמבר 2009). "Olympic omnium format unveiled". Cycling Weekly. נבדק ב-6 באוגוסט 2012. {{cite news}}:  (עזרה)
↑  "Romero and Wiggins lose out in Olympic cycling shake-up". BBC Sport: Cycling. 10 בדצמבר 2009. נבדק ב-6 באוגוסט 2012. {{cite news}}:  (עזרה)
↑  "UCI Cycling Regulations - Part 16 Para-Cycling - §6 Para Omnium" (PDF). uci.org. UCI. p. 55. נבדק ב-6 באוגוסט 2023. {{cite web}}:  (עזרה)
מרוץ אומניאום אולימפיאדת ריו דה ז'ניירו (2016)
אטרייה (כוכב)

| --- | --- |
   
 מיקומו של אטרייה בקבוצת הכוכבים משולש דרומי
 נתוני תצפית
 קבוצת כוכבים:  משולש דרומי
 שמות נוספים:  α במשולש דרומי
 סוג:  ענק כתום
 בהירות נראית:  1.91
 סיווג ספקטרלי:  K2 IIb-IIIa
 עלייה ישרה:  16ʰ 48ᵐ 39.9ˢ מילי-שניות קשת בשנה
 נטייה:  ‏40″ ‏01′ ‏69°‏- מילי-שניות קשת בשנה
 מאפיינים פיזיים
 בהירות מוחלטת:  3.63-
 מרחק:  30 ± 420  שנות אור 9.2±128.77  פארסק
 רדיוס:  130 רדיוסי שמש
 מסה:  7 מסות שמש
 עוצמת הארה:  פי 2,400 מהשמש
 טמפרטורה:  200 ± 4,200 K
 מהירות רדיאלית:  −3±0.1 קילומטר לשנייה
 היסט:  8.35±0.15 אלפיות של שניות קשת
 מתכתיות:  −0.4 
 
אטרייה (Atria - ראשי התיבות של ציון באייר של הכוכב Alpha Trianguli Australis או α במשולש דרומי) הוא הכוכב הבהיר ביותר בקבוצת הכוכבים משולש דרומי והוא גם אחד מהכוכבים הבהירים בשמי הלילה. מבין הכוכבים הבהירים הוא השני בקרבתו לקוטב השמימי הדרומי אחרי מיאפלסידוס.
תכונות

אטרייה הוא ענק כתום בהיר עם מסה של כ-7 מסות שמש, שעזב את הסדרה הראשית לאחר תום המימן בליבתו וכעת הוא מתיך הליום לפחמן ולחמצן. רדיוס הכוכב הוא פי 130 מרדיוס השמש ועוצמת הארתו היא פי 2,400 משל השמש בתחום הנראה וכפול מכך בתוספת הקרינה בתחום התת-אדום.
לאטרייה ספקטרום לא שגרתי המראה על נוכחות של יסודות שלא אמורים להמצא על כוכבים בשלב ההתפתחות הנוכחי. מקור אפשרי ל"זיהום" כזה הוא בן זוג מסיבי יותר שהתפתח מהר יותר והפך לננס לבן. על פי גילו המשוער של אטרייה, כ-45 מיליוני שנים, אם יש לו בן זוג ננס לבן, הוא אמור לפלוט קרינה אופיינית בתחום העל-סגול, אך קרינה כזאת לא נתגלתה. כמו כן, אטרייה מייצר התפרצויות של קרני X שאופייניות יותר לכוכבי הסדרה הראשית מסוג K או מסוג G, אך גם לקיומם של כוכבים כאלו לא נמצאו ראיות וייתכן שמקור הקרינה הוא התפרצויות מגנטיות על פני הכוכב עצמו.
אופל סופר 6

| --- | --- |

Opel Super 6, דגם דה-לוקס, שנת 1938
 מאפיינים כלליים
 יצרן:  אופל
 שנות ייצור:  1937–1938
 הרכבה:  גרמניה גרמניה
 מודל קודם:  Opel 2.0 litre
 מודל אחריו:  Opel Admiral
 סיווג:  מכונית סלון
 מרכב:  Front-engine, rear-wheel-drive layout
 אורך:  4,307=4,330 מ"מ
 רוחב:  1,565 מ"מ
 גובה:  1,600 מ"מ
 משקל:  1,145 ק"ג
 בסיס גלגלים:  2,337-2,340 מ"מ
 מפרט טכני
 מנוע:  6 צילינדרים, 2 שסתומים לצילינדר, 2,473 סמ"ק המפיק 55 כ"ס ב-3,600 סל"ד, יחס דחיסה 6.0:1
 הילוכים:  תמסורת ידנית - 3 מהירויות
 מהירות מרבית:  115 קמ"ש (דגם קבריולה)
אופל סופר 6 (בגרמנית: Opel Super 6) היא מכונית סלון מתוצרת יצרן הרכב הגרמני אופל אשר יוצרה בין השנים 1937–1938.
סך הכל יוצרו 46,453 יחידות.
תצורות "אופל סופר 6"

4 דלתות - סלון
2 דלתות - קבריולה
2 דלתות - ספורט קבריולה
תמונות

"אופל סופר 6" קבריולט (רודסטר) ספורט
"אופל סופר 6" קבריולט (רודסטר) ספורט
"אופל סופר 6" קבריולט (רודסטר) ספורט
ראו גם

אופל (יצרן רכב)
אופל 4/8 PS
הערות שוליים

↑  "אופל סופר 6"  - מפרט טכני carfolio.com/specifications/models/car
↑  "אופל סופר 6" car.info/en-se/opel/super-6/1st-generation
↑  "אופל סופר 6"  origo.hu/auto/20161125-75-ev-utan-elokerult-a-csaladi-taxi-opel-super-6-veteran-teszt
↑  "אופל סופר 6" קבריולה - מפרט טכני kfz-tech.de/Hersteller/Opel/OpelSuper6C
↑  "אופל סופר 6" ksta.de/opel-super-6
אברהם פריצול

| --- | --- |

 לידה:  1451 (או 1450) ה'רי"א אביניון
 פטירה:  1525 פרארה
 מקום פעילות:  פרארה, ומנטובה שבאיטליה
 תקופת הפעילות:  ?–1525 
 תחומי עיסוק:  איש אשכולות בתקופת הרנסאנס, חזן, מורה, מעתיק ומחבר
 חיבוריו:  אגרת אורחות עולם, פירוש לספר איוב, פירוש על מסכת אבות, באור לקהלת, פרחי שושנים, מגן אברהם, וסידור תפילה לנשים.
 
הרב אברהם בן מרדכי פריצול (או: אברהם פריסול. בלועזית: Farissol) – (נולד בשנת ה'רי"א או ה'רי"ב (1450–1451) באביניון שבצרפת, נפטר לא לפני שנת ה'רפ"ו (1526-1525) בפרארה שבאיטליה), היה איש אשכולות יהודי-איטלקי בן תקופת הרנסאנס. יצירתו המפורסמת ביותר היא מסה על קוסמוגרפיה וגאוגרפיה: "אגרת ארחות עולם" (1524).
קורות חיים

אברהם פריצול נולד למרדכי באביניון שבדרום צרפת, באזור פרובאנס. בגיל צעיר הוא היגר מסיבות לא ידועות לאיטליה. לאחר שהייה קצרה במנטובה, עבר לפרארה שם בילה את רוב חייו, היה פעיל בקהילה היהודית כחזן וכמורה, ועסק ברפואה. פריצול היה ידוע בתור מַעתִיק זהיר של כתבי יד והעתיק ספרים רבים, הרבה מזמנו השקיע בשקידה בתורה, ובחקר יסודות היהדות. מאידך, כחכם ומשכיל בתחומים רבים היה גם מלמד מלומדים נוצריים עברית, ספרות ופילוסופיה יהודית.
בדורו הייתה התעוררות רוחנית גדולה, גם בעטייה של התפשטות הקבלה, והופעתם של משיחי שקר ושווא, וכן גברה הקנאות הנוצרית והאפיפיורים הציקו ליהודים. בזמן רגיש זה הוא פעל להורות דרך לרבים במעשה ובכתב. בין השאר, הוא ערך חישוב, לפיו עתידה הגאולה לבוא בשנת ה'ת"ש, מטרת הפרסום הייתה בעיקרה מדעית, אך גם לחזק את הקוראים. פריצול גם התכתב עם שני חכמי איטליה המפורסמים אז, רבי יהודה מסר לאון, ורבי אליהו דלמדיגו.
שנת מותו לא ברורה, ידוע רק שבו' באדר ה'רפ"ו עוד היה בחיים.
קורות חיים > סידור תפילה לנשים

עניין עכשווי פמיניסטי נודע לסידור תפילה לנשים בכתב ידו של אברהם פריצול, בשנים 1471 ו-1480 הוא כתב שני סידורים, שם מופיע נוסח שונה למקבילה הנשית לברכת השחר "שלא עשני אשה", ובניגוד לנוסח הברכה הרגיל המיועד לנשים: "שעשני כרצונו", כתב: "שעשיתני אשה ולא איש".
קורות חיים > פולמוס בין דתי ו"מגן אברהם"

הקהילה היהודית של פרארה בחרה בפריצול כנציגם בוויכוח הבין-דתי עם הדומיניקנים הפרנציסקנים, והוא ערך ויכוח מול שני כמרים בבית הנסיך אורקול די איסטי הראשון, הדוכס של פרארה. בעקבות הפולמוס הזה, כתב את חיבורו "מגן אברהם" (1514) - המבוסס בחלקו על כתביו קודם לכן, ובו מוקדש חלק אחד לפולמוס עם הנצרות, וחלק אחר למול האסלאם. מתוך "מגן אברהם" עולה שהיה בקי בספרות הפולמוס בפורטוגזית ובספרדית. ידועה במיוחד הגנתו כנגד האשמת היהודים בהלוואת כספים בריבית; על סמך כלכלת תקופתו, הוא כתב שאין הבדל מוסרי או אחר בין הכנסה כספית מעסקאות פיננסיות לבין הכנסות הנשענות על עסקאות אחרות.
החיבור נותר שנים רבות בכתב יד. קטעים ממנו נדפסו ופורסמו על ידי פרופסור דוד שמואל לוינגר ב"הצופה לחכמת ישראל' שיצא לאור בבודפשט בירת הונגריה (כרך י"ב, 1928) כ"ליקוטים מספר מגן אברהם של אברהם פריצול", וכן ברבעון הצרפתי (כרך י"ד), ובהמשך כתדפיס נפרד.
קורות חיים > "אגרת אורחות עולם"

חיבורו החשוב והידוע ביותר של פריצול הוא "אגרת אורחות עולם" - הוא התעניין עמוקות ב"עידן התגליות" שעברה אירופה, וכתב על העולם החדש כפי שעלה מהתגליות החדשות בנות זמנו. זהו כנראה הספר הגאוגרפי העברי הראשון, והוא הפך לפופולרי. החיבור נכתב בשנת ה'רפ"ה (1525) בפרארה, ובשנת ה'שמ"ז (1586) נדפס בוונציה, ואף תורגם ללטינית ונדפס בתרגום זה באוקספורד בשנת 1691.
'אגרת ארחות עולם' הוא הספר העברי הראשון הדן בפירוט בגילוי יבשת אמריקה, ובאפריקה שמדרום לסהרה והתגליות הגאוגרפיות החדשות בה, וכן ביהדות אתיופיה, קהילת ביתא ישראל. בספר שלושים פרקים, העוסקים במדינות שונות בדגש על ההתיישבות היהודית בכל אחת מהן. הפרק ה-14 מוקדש לעשרת השבטים האבודים של ישראל. בהקדמה לפרק, הוא קושר בין תהייתו אחר צאצאי עשרת השבטים להופעתו של משיח השקר דוד הראובני באיטליה ב-1523, אליו התנגד פריצול.[דרוש מקור:  מספרו ניראה שדווקא עורר בו התלהבות] לטענתו, שארית מעשרה השבטים נותרה במדבר אצל ים סוף בדרך העולה למכה, לצד אלה הוא מזהה את נהר גוזן, אשר אליו הוגלו עשרת השבטים על פי ספר מלכים, עם נהר הגנגס ומסיק שנהר הסמבטיון נימצא בסמוך.
כתביו

מגן אברהם, (בעמודים 294–314 (בשונה מהמצוין בראש הספר), לקוטים מהספר, בתוך "הצופה לחכמת ישראל', כרך י"ב).
אגרת ארחות עולם, נכתב בפרארה ב-1525, נדפס לראשונה בוונציה ב-1568. עותק סרוק של ההדפסה הראשונה באתר הספרייה הלאומית; עותק סרוק של ההדפסה הראשונה באתר HebrewBooks‏; עותק סרוק של הדפסה שנייה, פראג תקנ"ג (עם ספרים נוספים), באתר HebrewBooks .תרגום ללטינית בצירוף הערות רבות מאת Thomas Hyde, אוקספורד 1691, באתר BooksGoogle.
פירוש לספר איוב, נדפס בתוך תנ"ך בומברג בשנת 1517.
פירושי רבינו אברהם פריצול על מסכת אבות, מכון תורה שלמה ירושלים ה'תשכ"ט, 1969, באתר אוצר החכמה.
באור קהלת לאברהם פריצול, באתר היברובוקס. באור לספר קוהלת, אברהם פריצול, באתר דעת.
כתביו > נותרו בכתב יד

פרחי שושנים, פירוש קצר לתורה.
לקריאה נוספת

דוד רודרמן, "איגרת אורחות עולם" לאברהם פריצול בהקשרה ההיסטורי, דברי הקונגרס העולמי למדעי היהדות 6 ב', תשל"ג, עמ' 178-169.
הערות שוליים

↑  ראו במאמרו של פריימן בספר היובל לאלכסנדר מרכס
↑  ספר מלכים ב', פרק י"ז, פסוק ו'
↑  אגרת אורחות עולם, פרק כד
↑  זיהוי נהר גוזן עם הגנגס לא עולה בקנה אחד עם הכתוב במלכים ב י"ט פסוקים י"א-י"ב. משם ברור שגוזן נמצאת בשטחי האימפריה האשורית.
| --- | --- |
בקרת זהויות :  NLI: 987007309373105171  PLWABN: 9810636850205606  BnF: cb14586313v (data)  GND: 102564841  ICCU: BVEV078276  ISNI: 0000 0000 8162 7008  LCCN: n81021901  NKC: zmp20191037064  NLA: 48864525  NTA: 304722820  RERO: 02-A018665910  SUDOC: 097492582  Trove: 1481030  ULAN: 500082431  VcBA: 495/24149  VIAF: 89011847   WorldCat (עם VIAF): 89011847 
פסקה מסידור אברהם פריצל שעשיתני אשה ולא איש, 1471
אדם ליבנה

ד"ר אדם ליבנה (לנדסברג)
ד"ר אדם ליבנה (לנדסברג) (מרץ 1930 – 2 ביולי 2009) היה מבכירי מדעניה של רפא"ל. כיהן כמדען ראשי של משרד התקשורת בשנים 1986–1990. שימש שנים רבות כראש קבוצת התקשורת IEEE ישראל, ונמנה עם פעיליה. בשנותיו האחרונות נמנה עם סגל המחלקה לאווירונאוטיקה וחלל בטכניון. שימש כמדען בכיר ברשות לפיתוח אמצעי לחימה (רפא"ל) עם התמחות בתחום RF ותקשורת לוויינית.
נולד בלבוב, פולין. שרד את השואה כנער צעיר, ובתום המלחמה הגיע לאיטליה למוסד החינוכי, בית שיזופולי בסלבינו כחלק מקבוצת ילדי סלבינו. עלה לארץ ישראל והוגלה לקפריסין, ומשם בחזרה לקבוצת משמר השרון.
התנדב לפלי"ם, ולאחר מכן שירת כחובל בחיל הים. לאחר שחרורו מצה"ל למד הנדסת חשמל בפקולטה להנדסת חשמל בטכניון, ולאחר סיום לימודיו הצטרף לרפא"ל, שם הקים את היחידה לסימולציית לוחמה אלקטרונית, אשר עסקה בדימוי התנהגות טילי נ"מ כחלק מחקר אמצעי שיבוש 
(ECM) . הישג מיוחד של רפא"ל, שלנדסברג לקח בו חלק מרכזי,  יחד עם משה זכאי ויעקב זיו, הוא הנדסה לאחור של הטיל SA-6 מתוך שברי טילים שנלכדו במלחמת יום הכיפורים, וסוללת SA-6 שלמה ותקינה, שכוח קרקעי של צה"ל השתלט  עליה בהמשך המלחמה. כך יכלה רפא"ל לתת לחיל האוויר הישראלי מענה כנגד איום הטילים. באביב 1974 כבר סיפקה רפא"ל מערכת בשם "קורמורן" לשיבוש הטיל. בהתמודדות הבאה של חיל האוויר מול המערכת במלחמת שלום הגליל מערכת ה-SA-6 כבר לא היוותה איום על המטוסים וסוללות SA-6 סוריות רבות הושמדו בה ביעילות ללא כל אבדות במבצע ערצב 19.
בשנת 1969 נשלח מטעם רפאל לחברת לוקהיד בניו ג'רזי, ארצות הברית, במסגרת חילופי מדענים
עם חזרתו ארצה בשנת 1972 הקים את יחידת סמל"א ברפאל.
בשנת 1974 נשלח מטעם רפאל לניו-יורק ללימודי הדוקטורט. את תואר הדוקטור קיבל מהמכון הפוליטכני של ברוקלין, ניו יורק (אנ').
בשנת 1983 נשלח מטעם רפאל לוושינגטון, ארצות הברית, שם עסק בפיתוח תקשורת לוויינים בחברת אינמרסרט.
כיהן כמרצה באוניברסיטת סטנפורד, קליפורניה.
בשנת 1986 נענה לקריאת שר התקשורת אמנון רובינשטיין והושאל מרפאל למשרד התקשורת כמדען ראשי של המשרד. כיהן בתפקידו כארבע שנים.
בשנת 1990 הקים את החברה האזרחית הראשונה של רפאל "כרכום" לתקשורת נישאת. החברה עסקה בפיתוח ושיווק טלפון נייד הפועל באמצעות תקשורת לוויינים
בשנים 2009-1997 נתמנה במשרד המסחר והתעשייה כיועץ לתקשורת ומחקרים חדשניים וכבודק מקצועי של מערכות ,FP6, FP5, FP4
יועץ מדעי ובודק מקצועי של האיחוד האירופי בתוכניות תקשורת לוויינים ורשתות אלחוט - במסגרת המחקרים של האיחוד האירופי.
משנת 1998 ועד 2009 עסק במכון אשר לחקר החלל בטכניון בחיפה בפיתוח לוויינים זעירים הפועלים באמצעות תקשורת לייזר
ליבנה נפטר ב-2009.
הותיר אחריו רעיה, פרופ' אראלה ליבנה, וארבעה ילדים.
אופל פטנט מוטור ווגן לוטסמן

| --- | --- |

Opel Patentmotorwagen System Lutzmann
 מאפיינים כלליים
 יצרן:  אופל
 שנות ייצור:  1902–1899
 יחידות שיוצרו:  65
 הרכבה:  גרמניה גרמניה (בעיר רוסלסהיים)
 מודל קודם:  אין
 אורך:  2,150 מ"מ
 רוחב:  1,440 מ"מ
 גובה:  1,350 מ"מ
 משקל:  520 ק"ג (ריק)
 בסיס גלגלים:  1,350 מ"מ
 מפרט טכני
 מנוע:  1 צילינדרים, מנוע ארבע פעימות, 1,545 סמ"ק  המפיק 3.5 כ"ס ב-650 סל"ד
 מהירות מרבית:  20 קמ"ש
אופל פטנט מוטור ווגן לוטסמן (בגרמנית : Opel Patentmotorwagen System Lutzmann) היא המכונית הראשונה מתוצרת יצרן הרכב הגרמני אופל (בגרמנית: Opel Automobile GmbH), אשר יוצרה בין השנים 1902–1899
סגנון גוף דגם "אופל פטנט מוטור ווגן לוטסמן" הוגדר "Vis-à-vis" (אנ').
"אופל פטנט מוטור ווגן לוטסמן"

יוצרו 65 יחידות
2 נוסעים + 1 נוסע ממול (או 2 ילדים)
מנוע בעירה פנימית שפותח על ידי ניקולאוס אוטו
מנוע בנזין - 1.5 ליטר
מנוע אחורי
גלגלים לא סימטריים, קוטר הגלגלים האחוריים גדול בהרבה מהגלגלים הקדמיים
תמונות

"אופל פטנט מוטור ווגן לוטסמן"
"אופל פטנט מוטור ווגן לוטסמן"
"אופל פטנט מוטור ווגן לוטסמן"
"אופל פטנט מוטור ווגן לוטסמן" - מבט לתמסורת "שרשרת"
"אופל פטנט מוטור ווגן לוטסמן" - מבט למנוע האחורי
"אופל פטנט מוטור ווגן לוטסמן", שנת 1899
ראו גם

אופל 4/8 PS